Paul Newton

Paul Newton (s. 21. helmikuuta 1948) on brittiläinen basisti, joka toimi Uriah Heepin alkuperäisenä basistina vuosina 1969–1971. Hän soitti yhtyeen kolmella ensimmäisellä albumilla: Very 'eavy... very 'umble (1970), Salisbury (1971) ja Look at Yourself (1971).

Newton soitti myös The Hensley Lawton Bandin albumilla The Return vuonna 2001.

Ura 
Newton toimi Uriah Heepin lisäksi myös sitä edeltäneissä Spice- ja The Gods -yhtyeissä. Tuolloin hänen isänsä toimi yhtyeen managerina. Myöhemmin Gerry Bron tuli yhtyeeseen manageriksi, mikä aiheutti ongelmia yhtyeelle.

Newton erotettiin Uriah Heepistä marraskuussa 1971, minkä jälkeen hän vetäytyi ammattimuusikon uralta opiskelemaan ja jätti soittamisen vain harrastukseksi. Hänellä oli kuitenkin 1990-luvulla yhtye Keith Bakerin kanssa.

Lähteet

Kirjallisuutta 
 Jørgen Angel: The Photobook – Uriah Heep Golden Years – 1974–76 photographed by Jørgen Angel (Krispin & Eickhoff, 1999) ISBN 3-00-004329-2
 Dave Ling: Wizards and Demons (Classic Rock Productions, 2003) ISBN 0-9543743-0-4
 Järvinen, Mika: Easy Livin’: Ken Hensleyn vuodet 1970–1980. Johnny Kniga, 2013. ISBN 978-951-0-39014-6

Englantilaiset basistit
Vuonna 1945 syntyneet
Elävät henkilöt
Uriah Heepin jäsenet